El Text refós de la Llei de contractes del sector públic, aprovat pel Reial decret legislatiu 3/2011, de 14 de novembre, preveu l'existència de registres de contractes en l'àmbit competencial de les administracions publiques, com també ho feia la normativa anterior.
Mitjançant l'article 3 del Decret 376/1996, de 2 de desembre, de reestructuració de la Junta Consultiva de Contractació Administrativa, es va crear el Registre públic de contractes de la Generalitat de Catalunya, dins del Departament d'Economia i Coneixement i sota la dependència de la Junta Consultiva de Contractació Administrativa.
Per mitjà de l'Ordre de 26 de febrer de 1997, es va regular la posada en funcionament del sistema informàtic de comunicació de dades al Registre públic de contractes.
L'entrada en vigor del Reial decret legislatiu 3/2011, de 14 de novembre, esmentat, ha aclarit el ventall d'ens, organismes i entitats que tenen l'obligació de trametre les seves dades contractuals al Registre públic de contractes de la Generalitat de Catalunya, ja que ha fixat com a destinataris d'aquesta obligació els òrgans de contractació de totes les administracions públiques i demés entitats incloses en l'àmbit d'aplicació d'aquesta Llei.
Per tant, entitats com les universitats catalanes i els organismes estatutaris, entre d'altres, també es veuen afectats ara per aquesta disposició.
A més, en el marc de les competències de la Generalitat de Catalunya en matèria d'organització administrativa i de contractació pública, i d'acord amb la previsió continguda en la normativa bàsica sobre l'existència de registres de contractes d'administracions públiques diferents de l'Administració General de l'Estat en els respectius àmbits de competències, es fa possible la utilització del Registre públic de contractes de la Generalitat de Catalunya per part de totes les administracions públiques catalanes.
La regulació de la Llei sobre els registres públics de contractes ha estat objecte de desenvolupament en el capítol cinquè del Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de contractes del sector públic i el seu annex I, en el qual es recull la relació de dades que s'hi han d'inscriure.
És en aquest sentit que cal adaptar la regulació sobre el Registre públic de contractes de la Generalitat de Catalunya continguda en l'Ordre de 26 de febrer de 1997, de posada en funcionament del sistema informàtic de comunicació de dades al Registre públic de contractes, al nou marc jurídic aplicable.
Així mateix, és imprescindible actualitzar la forma en què les entitats contractants poden inscriure les seves dades contractuals al Registre públic de contractes, atesa l'evolució dels sistemes d'informació que ara permeten la interoperabilitat telemàtica entre els diferents òrgans de la Generalitat de Catalunya i el seu sector públic.
D'altra banda, l'Acord del Govern de mesures en matèria de contractació pública i l'Acord del Govern pel qual s'estableix el protocol d'actuació en l'àmbit de l'Administració de la Generalitat de Catalunya i del seu sector públic en relació amb la contractació d'estudis i dictàmens, ambdós aprovats pel Govern en data 9 de desembre de 2009, van establir una sèrie de mesures en matèria de contractació pública, que obliguen a incloure una sèrie d'indicadors i dades al Registre públic de contractes per poder fer-ne el seguiment del compliment, i el protocol d'actuació en l'àmbit de l'Administració de la Generalitat de Catalunya i del seu sector públic en relació amb la contractació d'estudis i dictàmens, que també té el seu reflex en la creació d'una nova secció al Registre públic de contractes.
Amb la finalitat, entre d'altres, d'incrementar la transparència en la contractació pública, la Generalitat de Catalunya va crear l'Oficina de Supervisió i Avaluació de la Contractació Pública, actualment regulada pel Decret 118/2013, de 26 de febrer, de reestructuració del Departament de la Presidència.
El desenvolupament satisfactori de les funcions de l'Oficina, principalment el seguiment de les dades econòmiques i estadístiques sobre la contractació pública a Catalunya, recomana incorporar determinats nous camps d'informació al Registre públic de contractes.
D'acord amb els informes de l'Oficina de Supervisió i Avaluació de la Contractació Pública, el Consorci d'Administració Oberta de Catalunya, l'Autoritat Catalana de Protecció de Dades, la Comissió de Govern Local de Catalunya i el Ple de la Junta Consultiva de Contractació Administrativa;
D'acord amb el que disposa l'article 12.1 del Decret 96/2004, de 20 de gener, pel qual es regula la utilització dels mitjans electrònics, informàtics i telemàtics en la contractació de l'Administració de la Generalitat;
En ús de les atribucions que m'han estat conferides pel Decret 96/2004, de 20 de gener, i pel Decret 310/2011, de 12 d'abril, de reestructuració del Departament d'Economia i Coneixement,
1.1 L'Administració de la Generalitat de Catalunya i el seu sector públic, incloses les universitats catalanes i les altres entitats subjectes al Text refós de la Llei de contractes del sector públic, aprovat pel Reial decret legislatiu 3/2011, de 14 de novembre, han de comunicar al Registre públic de contractes de la Generalitat de Catalunya, perquè s'hi inscriguin, les dades bàsiques de tots els contractes que adjudiquin subjectes al Text refós esmentat, així com, si s'escau, les seves modificacions, pròrrogues, variacions de terminis o de preus, l'import final i l'extinció.
El Registre públic de contractes de la Generalitat de Catalunya es constitueix en un instrument adient per permetre el compliment a les obligacions d'informació de dades dels contractes públics que adjudiquin les entitats de l'Administració local catalana que ho sol·licitin, d'acord amb el que disposa la legislació de contractes del sector públic.
Les entitats estatutàries també poden comunicar les seves dades contractuals al Registre públic de contractes de la Generalitat de Catalunya, mitjançant l'adopció del conveni corresponent.
1.4 Els ens, organismes i entitats que, conforme amb els apartats anteriors, es troben inclosos en l'àmbit d'aplicació d'aquesta Ordre, han de comunicar les dades relatives als seus contractes que s'assenyalen a l'annex d'aquesta Ordre, d'acord amb l'estructura continguda a l'aplicació informàtica del Registre públic de contractes dissenyada amb aquesta finalitat.
La tramesa de les dades relatives als contractes s'ha de fer per via telemàtica, de forma manual, a través de l'aplicació informàtica del Registre públic de contractes, o de forma automatitzada, a través d'un fitxer pla generat des dels sistemes tercers o a través del servei web publicat pel Registre, mitjançant interfície amb els sistemes d'informació tercers.
El termini per efectuar la comunicació de les dades al Registre públic de contractes és d'un mes des de la data de formalització del contracte, si es tracta de dades relatives a l'adjudicació, i des de la data d'aprovació de la incidència respectiva, si es tracta de dades relatives a la modificació, la pròrroga o la variació de terminis i la conclusió, tant per compliment, inclosa la liquidació, si s'escau, com per resolució.
4.1 Es crea la Secció d'estudis i dictàmens en el Registre públic de contractes, que ha d'incloure tots els contractes de serveis que tinguin per objecte la realització d'estudis i dictàmens, sempre que els hagin conceptuat d'aquesta manera els diferents òrgans de contractació que pertanyen a l'Administració de la Generalitat de Catalunya o al seu sector públic.
Aquesta secció ha de contenir la informació següent:
a) Òrgan de contractació que ha encarregat l'estudi o dictamen.
c) Títol de l'estudi o dictamen.
e) Procediment o forma d'adjudicació.
f) Descripció breu del motiu i de la utilitat de l'encàrrec.
4.2 Aquelles entitats que, tot i no estar incloses en l'àmbit d'aplicació d'aquesta Ordre, optin per trametre la informació corresponent als seus contractes al Registre públic de contractes de la Generalitat de Catalunya no estan obligades a identificar els seus contractes d'estudis i dictàmens dins d'aquesta secció específica.
Aprovació de l'aplicació del Registre públic de contractes
S'aprova l'aplicació del Registre públic de contractes de la Generalitat de Catalunya, que ha estat desenvolupada d'acord amb els estàndards de programació de la Generalitat de Catalunya i resideix en les instal·lacions del proveïdor de serveis d'aquesta.
Accés a l'aplicació del Registre públic de contractes
L'autenticació de les persones usuàries que accedeixen al Registre públic de contractes es realitza a través del sistema de Gestió d'identitats i control d'accés als recursos de la Generalitat de Catalunya (GICAR).
Les persones usuàries que estiguin donades d'alta i actives al directori corporatiu de la Generalitat poden accedir mitjançant el seu usuari i contrasenya del directori, o a través de certificat digital reconegut per l'Autoritat catalana de certificació o de certificat digital classificat pel Consorci Administració Oberta de Catalunya (CAOC) emès per altres prestadors de serveis de certificació.
Les persones usuàries que no es trobin en el directori corporatiu poden realitzar l'accés mitjançant certificat digital emès o classificat per l'Autoritat catalana de certificació o certificat digital classificat pel Consorci Administració Oberta de Catalunya (CAOC) emès per altres prestadors de serveis de certificació.
En el cas dels òrgans de contractació de l'àmbit local, el control d'accés s'efectua a través de l'eina de gestió d'identitats de l'extranet de les administracions catalanes, l'EACAT, que gestiona el Consorci Administració Oberta de Catalunya (CAOC).
Integracions de l'aplicació del Registre públic de contractes amb altres sistemes d'informació
El Registre públic de contractes contempla la integració amb els gestors d'expedients de contractació per a la transferència de les dades dels contractes, tant les relatives a les adjudicacions, com a les situacions contractuals durant l'execució i la liquidació final, com dels documents contractuals, si escau.
El Registre públic de contractes ha d'incorporar, respecte de cada contracte, un informe d'avaluació final que faci referència als diferents aspectes de l'execució dels contractes i, en particular, els relatius a l'adequació del disseny i els objectius previstos amb la contractació i els resultats finals obtinguts, i també els relatius als aspectes econòmics i pressupostaris i de caràcter tècnic.
Mentre no estigui disponible l'autenticació de les persones usuàries que accedeixen al Registre públic de contractes a través del sistema de Gestió d'identitats i control d'accés als recursos de la Generalitat de Catalunya (GICAR) d'acord amb el que disposa l'article 6 d'aquesta Ordre, l'autenticació d'aquestes persones es realitza mitjançant usuari i contrasenya gestionats per l'administrador del sistema.
En el termini de tres mesos des de l'entrada en vigor d'aquesta Ordre, s'han d'adaptar els diferents sistemes d'informació integrats amb el Registre públic de contractes per tal que incorporin les noves dades a trametre al Registre.
Mentre aquests sistemes no estiguin adaptats, la tramesa d'aquestes dades al Registre públic de contractes serà opcional.
La previsió continguda en la disposició addicional única d'aquesta Ordre serà efectiva, en funció de les disponibilitats pressupostàries, en relació amb la informació de l'exercici de 2013.
Es deroga l'Ordre de 26 de febrer de 1997, de posada en funcionament del sistema informàtic de comunicació de dades al Registre públic de contractes.
Contingut del Registre públic de contractes
1.1 A. Dades d'adjudicació del contracte
Número de l'expedient de contractació.
Tramitació ordinària, urgent, d'emergència, anticipada ordinària, anticipada urgent.
Descripció de l'objecte del contracte.
Procediment d'adjudicació (obert, restringit, negociat amb publicitat, negociat sense publicitat, derivat d'acord marc, diàleg competitiu, específic de sistema dinàmic, contracte menor, altres adjudicacions segons instruccions internes).
Sistema de racionalització de la contractació (acord marc, sistema dinàmic de contractació).
Criteri de determinació de l'oferta més avantatjosa (un criteri, diversos criteris).
Indicador de subhasta electrònica.
Indicador d'import licitació a determinar.
Modalitat de la contractació, en contractes de gestió de serveis públics.
Durada de la contractació, en contractes de gestió de serveis públics.
Modalitat de determinació del preu, en contractes de serveis.
Aportacions públiques a la construcció, en contractes de concessió d'obra pública.
Identificació de l'acord marc o del sistema dinàmic de contractació.
Nombre d'invitacions, en procediments negociats amb publicitat i sense publicitat i en procediments restringits.
Indicador de contracte amb clàusula d'arbitratge.
Indicador de designació de responsable del contracte.
Indicador de contracte amb clàusules socials.
Indicador de contracte amb clàusules ambientals.
Indicador de contracte amb clàusules d'R+D+I.
Data de publicació en altres diaris oficials.
Data de publicació en la premsa diària
Data de publicació en perfil de contractant.
Plec de prescripcions tècniques particulars, si escau.
Qualsevol altre document que conformi el contracte, si escau.
Classificació exigida: en contractes d'obres i serveis.
Garanties exigides (provisional, definitiva, complementària i global).
Durada de la concessió, en contractes de concessió d'obra pública.
Partida pressupostària, en contractes d'estudis i dictàmens.
Data d'aprovació del Govern o òrgan competent, en contractes pluriennals.
Descripció de l'objecte del lot.
País de procedència del producte, en contractes de subministrament.
Codi del vocabulari comú de contractes (CPV).
Periodicitat del cànon, si.escau.
Modalitats que determinen l'import del contracte, si escau.
Import subvenció de l'Administració.
Revisió de preus (no prevista, IPC, altres índexs oficials, fórmules tipus generals, altres).
Detall de les ofertes presentades.
NIF/CIF de l'empresa contractista.
Domicili social de l'empresa contractista: país, província i municipi.
Indicador de si l'empresa contractista és o no una UTE.
Llista d'empreses que formen la UTE.
2.1 Dades sobre modificacions del contracte
Import de la modificació o modificacions.
Indicador modificació superior al 10%.
Variació del termini d'execució o durada.
2.2 Dades sobre cessió del contracte
2.3 Dades sobre subcontractació del contracte
Data de notificació a l'òrgan contractant.
Nom i NIF de l'empresa subcontractada.
Indicador de si l'empresa subcontractada és o no una UTE.
Domicili social de l'empresa subcontractada: país, província i municipi.
Dades sobre pròrroga del contracte
Dades sobre extinció del contracte
Data de recepció, en extincions per compliment.
Data de resolució, en extincions per resolució.
Causa de resolució, en extincions per resolució.
Indicador d'incautació de garantia definitiva, en extincions per resolució.
Import de liquidació o import final que s'ha de pagar.
Data de liquidació, en extincions per compliment.
Indicador de termini d'execució prorrogat, en extincions per compliment.
Indicador de contracte objecte de recurs, tipus de recurs i sentit de la resolució.